A BÍRÓSÁG VÉGZÉSE
(hetedik tanács)
2007. január 26.
C‑57/06. P. sz. ügy
Elisabetta Righini
kontra
az Európai Közösségek Bizottsága
„Fellebbezés – Tisztviselők – Ideiglenes alkalmazottak – Besorolási fokozatba és fizetési fokozatba történő besorolás – A szakmai előmenetel magasabb besorolási fokozatába történő besorolás – A tények elferdítése – Indokolási hibák – Részben nyilvánvalóan elfogadhatatlan, részben nyilvánvalóan alaptalan fellebbezés”
Tárgy: Az Elsőfokú Bíróság (ötödik tanács) T‑145/04. sz., Righini kontra Bizottság ügyben 2005. november 15‑én hozott ítélete (EBHT‑KSZ 2005.,
I‑A‑349. és II‑1547. o.) ellen benyújtott fellebbezés, amely ítéletben az Elsőfokú Bíróság elutasította a fellebbezőnek a
szolgálatba lépésekor az A 7 besorolási fokozat 3. fizetési fokozatába való besorolásáról szóló bizottsági határozat megsemmisítése,
illetve a panasza elutasításáról szóló 2004. január 21‑i határozat szükség szerinti megsemmisítése iránti keresetét.
Határozat: A Bíróság a fellebbezést elutasítja. A Bíróság E. Righinit kötelezi a költségek viselésére.
Összefoglaló
1.        Fellebbezés – Jogalapok – A tények téves értékelése – Elfogadhatatlanság – A bizonyítékok értékelésének a Bíróság általi felülvizsgálata
– Kizártság, kivéve az elferdítés esetét
(EK 225. cikk; a Bíróság alapokmánya, 58. cikk, első bekezdés)
2.        Tisztviselők – Kereset – Jogalapok – A felperes által hivatkozott tény bizonyításának a felperesre háruló terhe
3.        Fellebbezés – Jogalapok – Az indokolás elégtelensége – Pusztán szövegezési hiba
4.        Fellebbezés – Jogalapok– Az ítélet rendelkező részének megalapozásához nem szükséges indokolással szemben felhozott jogalap – Hatástalan jogalap